《题陈巽叔适轩》
宋代·王炎

消摇鹏鷃游，小大各有适。
士堕躁欲中，束身就徽墨。
桃溪有市躁，被褐怀拱璧。
袖手阅世故，不变刍豢色。
小窗一蒲团，燕坐琴书侧。
岂不对客语，青眼送鸿翼。
自言肥遁好，外物断欣戚。
千金戒垂堂，一跌在所惜。
笑我踏风波，辕驹窘覊靮。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。